Diari Oficial de la Generalitat Valenciana


Sumari del DOGV 2268, del 17-05-1994 (1994/831446)

ACORD de 10 de maig de 1994, del Govern Valencià pel la qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Alfauir
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   2268

Data del DOGV
:   17-05-1994

Secció del DOGV
:   ALTRES DISPOSICIONS

Número del document
:   1994/831446


Data del document
:   10-05-1994

Organisme emissor
:   Conselleria d'Administració Pública

Tipus de document
:   Acord

ACORD de 10 de maig de 1994, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Alfauir. [94/3136]  
El Govern Valencià, en la reunió del dia 10 de maig de 1994, adoptà l'acord següent:  
L'Ajuntament d'Alfauir, després de l'aprovació de la memòria i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte d'ampliació del cementeri.  
Aquesta declaració d'urgent ocupació es justifica, d'una banda, en la necessitat d'ampliar el cementeri, atès l'escàs nombre de nínxols de què disposa i, d'altra, en el fet que l'esmentada obra està inclosa en el Pla provincial d'obres i serveis de la Diputació Provincial de València per a 1993 i, per tant, una major demora en l'execució pot suposar la pèrdua de la subvenció corresponent.  
Sotmès l'expedient a informació pública, l'afectat no ha presentat reclamacions durant el termini reglamentari.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA:  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament d'Alfauir per a l'execució del Projecte d'ampliació del cementeri.  
Llista de béns afectats:  
Propietari: Joaquín Saneugenio Climent.  
Adreça: av. de la República Argentina, núm. 36. 46105-Gandía.  
Descripció: parcel·la 195, polígon 7, partida del Rejolar o Raconet, part de 1.100 metres quadrats de la finca original formada per tres bancals amb un total de 99 àrees i 73 centiàrees. Tarongers.  
Límits: nord, desguàs i camí de la partida; sud, amb la resta de la finca de Joaquín Saneugenio Climent; est, amb el camí Murtar i el cementeri, i oest, amb la resta de la finca de cultiu de Joaquín Saneugenio Climent.  
Situació jurídica: lliure de càrregues, pertany a Joaquín Saneugenio Climent, per donació dels seus pares, Salvador Saneugenio Peiró i Joaquina Climent Vidal.  
Inscrita en el tom 661, llibre 9, foli 248, finca 1201, inscripció 3a. del Registre de la Propietat número 3 de Gandía.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular-hi per escrit davant l'Ajuntament d'Afauir al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar, després de la comunicació prèvia preceptiva al Govern Valencià, un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 10 de maig de 1994  
El conseller secretari del Govern Valencià,  
LUIS BERENGUER FUSTER